《游金精次韵》
唐代·曾原郕

鲸奔兽骇罗群峰，晴岚湿雾深几重。
世言番君勇穿石，此事荒唐敢云实。
仙凡聚散那得知，祗今流水篆元之。
冲升坛在肯回雇，木鹤痴情飞不去。
五诗遗笔写元云，残碑记载心何勤。
谁通一罅山前路，车马尘埃了朝暮。
刘郎想自天台来，步步锦绣连云开。
千崖万壑玲珑窍，今日重逢应一笑。
苍苍石彭青云齐，名章合刻悬崖西。
可怜一觉邯郸炊，胸中五色蟠晴霓。
此桃种在清虚处，不断尘埃笑崔护。
人世从教隔古今，洞府何从认新故。
我发白矣骨尚凡，悠悠空老茲山间。
酌泉祈仙会当见，曾有麻姑访王远。

作者简介：曾原郕，工诗词。师事著名文学家杨万里。南宋末避乱钟陵，与戴石屏诸贤结“江湖吟社”。遗作极少见，旧县志载有其 《瑞鹤仙》词 《金精山》一首。